བརྩམས་དུས་སྔ་ཕྱི་མི་འདྲ་བའི་གོང་འཁོད་རྒྱལ་རབས་དག་ཏུ་ཡོད་པའི་བོད་ཀྱི་རྒྱལ་ཕྲན་དང་ཚོ་བ་ཁག་གི་ལོ་རྒྱུས་ནི།ཕྱི་མ་མས་སྔ་མ་རྨང་གཞིར་བྱས་ནས་བྲིས་པ་དང་།ཐ་ན་བཤུ་འབྲི་བྱས་པའི་ཐོག་ཁ་གསབ་ཅུང་ཟད་རེ་བརྒྱབ་པའང་ཡོད་པས་ནང་དོན་ཐད་བསྐྱར་ཟློས་སུ་སོང་བ་ཅུང་མང་།ཐོག་མའི་དུས་སུ་ཁོ་བོས་དེ་དག་ཚང་མ་བོད་ཡིག་ཏུ་སྒྱུར་བར་དགོས་པ་མ་མཆིས་པར་བསམས་མོད།ཡང་གཅིག་བསམས་ན་བསྐྱར་ཟློས་སུ་སོང་བའི་ཁྲོད་ནས་ནང་དོན་མི་གཅིག་པའི་ཚིག་རྐང་མང་ཉུང་མི་འདྲ་བ་འགའ་རེ་ཡོད་པ་དག་ཀྱང་ལོ་རྒྱུས་ཞིབ་འཇུག་གི་དཔྱད་གཞི་གལ་ཆེན་དུ་འགྱུར་ཡང་སྲིད་པར་སྙམ་ནས་ཚེགས་ཆེ་བར་མ་འཛེམས་པར་ཅུང་ཆ་ཚང་བར་བསྒྱུར་ཡོད།